கேள்வி: மாச்சியா என்பது என்ன?
பதில்: File:Machiya building.jpg Image:Fabric shop in Nara.jpg மாச்சியா (Machiya) என்பது, சப்பான் முழுவதிலும் காணப்படும் மரபுவழி நகரவீட்டைக் குறிக்கும். இது வரலாற்றுக்காலத் தலைநகரமான கியோட்டோவில் ஒரு வீட்டு வகையாக உருவானது. சப்பானிய மொழியில் "நகரவீடு" என்னும் பொருள்கொண்ட ''மாச்சியா''வும், "பண்ணைவீடு" எனப் பொருள்கொண்ட ''நோக்கா''வும் சப்பானிய நாட்டார் கட்டிடக்கலையின் இரண்டு பிரிவுகள். எலன் காலத்தில் உருவான இவ்வகை வீடுகள், எடோ காலத்தினூடாக மேலும் வளர்ச்சியடைந்து மெய்சிக் காலம் வரை இருந்தது. கூட்டாக ''சோனின்'' (நகர மக்கள்) என அழைக்கப்பட்ட நகரத்து வணிகர்களும், கைவினைஞர்களும் ''மாச்சியா'' வகை வீடுகளில் வாழ்ந்தனர். சப்பானிய மொழியில் மாச்சியா என்னும் சொல் இரண்டு குறியீடுகளால் எழுதப்படுகின்றது. ''மாச்சி'' (町) என்பது "நகரம்" எனவும், ''யா'' (家 அல்லது 屋) "வீடு" (家) அல்லது "கடை" (屋) எனவும் பொருள்படும்.